## Pravilnik o određivanju područja stalnog međunarodnog zračnog graničnog prijelaza I. kategorije u Zračnoj luci Zagreb

### NN 88/2003 (28.5.2003.), Pravilnik o određivanju područja stalnog međunarodnog zračnog graničnog prijelaza I. kategorije u Zračnoj luci Zagreb

if !supportEmptyParas endif

# MINISTARSTVO UNUTARNJIH POSLOVA

1114

Na
temelju članka 13. stavka 3. Zakona o nadzoru državne granice (»Narodne novine«
broj 34/95. – pročišćeni tekst), ministar unutarnjih poslova donosi

## PRAVILNIK

### o odreĐivanju podruČja stalnog meĐunarodnog zraČnog graniČnog prijelaza I. kategorije u ZraČnoj luci Zagreb

Članak
1.

Područje
stalnog međunarodnog zračnog graničnog prijelaza I. kategorije u Zračnoj luci
Zagreb obuhvaća žicom ograđeni prostor u duljini 12 500 m, ukupne površine 2
910 053 m2, u kojem se nalaze:
poletno-sletna staza s ugrađenim uređajima za svjetlosnu signalizaciju duljine
3 252 m, širine 45 m, rulna staza »A« širine 26 m, rulna staza »B« širine 37 m,
rulna staza »C« širine 23 m, rulna staza »D« širine 23 m, rulna staza »E«
širine 37 m, rulna staza »F« duljine 2.600 m, širine 22,50 m, stajanka za
putničke zrakoplove ukupne površine 140 000 m2 s 18 mjesta za parkiranje
zrakoplova, stajanka za male zrakoplove površine 28 000 m2 s 21 mjestom za parkiranje
zrakoplova, prilazni putovi uz unutarnju stranu ograde spojne ceste za stajanke
i ostale prostore i objekte u zračnoj luci, uključujući i prostor službenog »B«
ulaza, zelene površine i okoliš u ograđenom prostoru tj. između: poletno-sletne
staze i ograde, te stajanki, objekata, prilaznih putova i cesta do ograde
vojarne Pleso – odnosno vojnog dijela Zračne luke Zagreb.

Navedeno
područje obuhvaća sljedeće k.č.: 7/1, 454/27, 1100, 440/3, 472, 664/1, 664/2,
664/3, 770/4, 835/2, 1501/1, 1505, 1296/2, k.o. Pleso, k.o. Velika Mlaka, k.o.
Mičevec i k.o. Kosnica.

Područje
graničnog prijelaza obuhvaća i sljedeće objekte:

– dio
putničke zgrade u kojoj se vrši prihvat, obrada i otprema putnika i prtljage u
međunarodnom prometu i to: check-in prijavnice poduzeća »Zračna luka Zagreb« za
registraciju putnika s pripadajućim uređajima i uredima, uredi istog poduzeća
za protueksplozijski pregled odvojene prtljage sa pripadajućim ure­đa­ji­ma,
međunarodna sortirnica istog poduzeća za odvojenu prtljagu s pokretnim trakama,
rendgenima i drugim uređajima, te pripa­dajućim uredima, prostor međunarodnog
odlaska putnika čiji je početak označen crvenom crtom, u koju su uključeni
radni prostori carine, kontrole putovnica i operativnog dežurstva, Postaje
aerodromske policije, protueksplozijski uređaji Postaje, za pregled putnika i
ručne prtljage, uredi navedenog poduzeća, sanitarne i druge prostorije u
blizini tih uređaja, prostor do službenog prolaza »A« uključujući i taj prolaz,
zatim, ugostiteljski objekat među­narodni restoran, biznis čekaonicu, te
međunarodni tranzitni prostor s pripadajućim sanitarnim i drugim prostorijama,
slobod­ne carinske i druge prodavaonice navedenog poduzeća sa pripa­dajućim
skladištima carinske robe i uredima uključivši izlazna vrata iz tranzitnog
prostora, prostor međunarodnog dolaska putnika, uključujući sama ulazna vrata,
zatim prostorije, urede i kabine za kontrolu putovnica, s pripadajućim
uređajima od postaje aerodromske policije, ured zdravstvene inspekcije
Ministarstva zdravstva, urede i druge prostorije za transfer putnika navedenog
poduzeća, s uredom za izgubljene stvari;

–
sortirnicu dolazeće prtljage na međunarodnim letovima, s pokretnim trakama i
uređajima za isporuku prtljage,

–
prostorije u prizemlju i na katu u zgradi kod carinske kontrole koje koriste
carina i zaposlenici poduzeća »Zračna luka Zagreb«, rendgen uređaji i uredi s
carinskim skladištima koje koriste djelatnici carinske ispostave zračne luke,
te prostor iza carinske kontrole s troje kliznih izlaznih vrata do prostora
označenog crvenom crtom i metalnim vertikalnim rubnikom visine 1 m u putničkoj
zgradi;

– dio upravne zgrade poduzeća »Zračna luka Zagreb« i
to službeni »C« prolaz za posade s pripadajućim uredima FIO i dr. do vrata koja
vode prema glavnom civilnom ulazu u upravnu zgradu, toranj, kontrole leta
zračne luke, HKZP (prilazna kontrola) s pripadajućim uredima i uređajima
(radarima i dr.);

– zgradu tehničkog prihvata i otpreme s pripadajućim
uređajima i uredima u zgradi, zgradu Cateringa s uređajima i prostorijama koje
imaju ulaz u štićenu zonu, zgrada vatrogasne jedinice i dijela hitne medicinske
pomoći poduzeća »Zračna luka Zagreb«, s pripadajućim uređajima i opremom,
zgrada robno-carinskog skladišta s pripadajućim uređajima i opremom, te ogra­đe­nim
parkiralištem, vodovodni objekti s pripadajućim uređajima, me­teo postaja sa
pripadajućim uređajima, zgrada stare kontrole letenja, objekt – bunker za
protueksplozijski pregled sumnjive prtljage i deaktiviranje eksplozivnih
naprava;

–
privremeni prolaz kod objekta sektora tehničkih poslova »Croatia Airlines« s
poslovnom zgradom i velikim hangarom te zemljištem u sjeveroistočnom dijelu
ograđenog dijela zračne luke, neposredno uz ogradu do vojarne Pleso.

Područjem
graničnog prijelaza za međunarodni promet u Zračnoj luci Zagreb smatrat će se i
drugi prostori s pripadajućim objektima, dok se na njima zadržava zrakoplov kao
i putnici u međunarodnom zračnom prometu u izvanrednim događajima.

Članak
2.

Ovaj
Pravilnik stupa na snagu osmog dana od dana objave u »Narodnim novinama«.

Broj:
511-01-52-6885/66-03-218.
Zagreb, 9. svibnja 2003.

Ministar
**Šime Lučin**, v. r.

Pravilnik, NN 88/2003-1114